 Proza - : - Campionul de Mihaela Rascu : - Campionul de Mihaela Rascu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Turnul... (Proza) > Apa... (Personale) > Marionete ... (Poezie) > inimi de... (Articol) > Sculptor... (Articol) > Am sa te... (Poezie) > intelesul... (Personale) > Cromatica... (Articol) > invitatie... (Personale) > Uniti si... (Articol) > Printul... (Proza) > Din polenul... (Articol) > Gandirea... (Personale) > Stapanul... (Proza) > Mureseni la... (Articol) > Mos Nicolae... (Poezie) > Parfumul... (Personale) > Contractul ... (Proza) > Festivalul... (Personale) > Aura... (Articol) > Jurnal de... (Personale) > Vadul... (Proza) > Dinspre... (Articol) > Printul... (Proza) > Pasi prin... (Articol) > De Paste ... (Poezie) > Trofeul ... (Proza) > Planul ... (Personale) > Vine... (Poezie) > Poveste din... (Proza) > Poveste din... (Proza) > Scrisoare... (Personale) > Saniuta ... (Poezie) > Sub crucea... (Poezie) > Povestea... (Proza) > Romania-pri... (Personale) > Fulgusorul... (Poezie) > Omul de... (Poezie) > Jucausa ... (Poezie) > Pompei ... (Proza) > "Nu va... (Personale) > La scoala ... (Poezie) > amurg ... (Poezie) > Cetatea... (Proza) > Basmaluta... (Proza) > Bujor si... (Proza) > Micul... (Poezie) > Poiana... (Proza) > Premiile... (Proza) > Berzele ... (Poezie) > O... (Proza) > Lia cea... (Proza) > Sandrutu... (Proza) > turbare ... (Personale) > Printesa... (Proza) > Mica poveste... (Proza) > Scrisoare... (Poezie) > "Am fost... (Personale) > Legenda lui... (Proza) > Antologia... (Personale) > Frunza ... (Poezie) > Progenitura ... (Proza) > Uratul... (Proza) > Lacul... (Proza) > Regula de... (Proza) > Regulamentul... (Personale) > Trei caiete ... (Poezie) > Jurnal de... (Personale) > Profesorul... (Proza) > Premiile... (Personale) > La scoala ... (Poezie) > Lupul si... (Poezie) > Aripile... (Proza) > Octavian ... (Proza) > Semintele... (Personale) > A venit... (Poezie) > Fiica... (Proza) > Dulceata... (Proza) > Printul... (Proza) > imparatul... (Proza) > Printesa... (Proza) > Rezultatele... (Personale) > incizii pe... (Proza) > Piticul care... (Poezie) > Mielusica... (Proza) > Povestea lui... (Proza) > Mieluselul... (Poezie) > Povestea... (Proza) > Ultima... (Proza) > Cheia ... (Proza) > Concursul... (Personale) > Martisoar... (Personale) > incizii pe... (Proza) > incizii pe... (Proza) > 8 Martie in... (Personale) > Parteneri de... (Poezie) > Printesa... (Proza) > Monumentul... (Personale) > De ziua ta ... (Poezie) > Mos... (Proza) Traduceri ale acestui text 0 Comentariile membrilor > reddit_url='http:  www.poezie.ro index.php prose 14075397 Campionul' > Vizionari: 539 > Campionul proza [ ] - - - - - - - - - - - - - - - - - - - - - - - - - de Mihaela Rascu [MyMosys ] 2015-07-24 | | Balonul imens care acoperea bazinul, devenise neincapator pentru furnicarul de oameni care se formase inainte de inceperea competitiei. inotatori de toate varstele, asteptau grupati sub insemnele fiecarui club sa fie chemati la start de vocea efervescenta a unui crainic ascuns in spatele panourilor publicitare. Reporterii, cameramanii, ziaristii, organizatorii si toti cei care se plimbau in voie de-a lungul bazinului olimpic, pareau straini de emotiile parintilor inghesuiti in spatele cordoanelor grele care delimitau zona de acces la linia de start, precum vitele intr-un tarc. inghesuit intre doua doamne trupese si guralive, Marian se straduia sa isi gaseasca o pozitie din care sa poata urmari mai bine grupul de copii, agatati parca de antrenorul care in preajma lor semana cu un urias. Din grupul de capete acoperite cu casti multicolore, cea de un verde fosforescent, imprimata cu trasaturile unui rechin, se vedea doar partial, pentru ca detinatorul ei era atat de mic incat era acoperit de trupurile coechipierilor. Barbatul zambi identificandu-si copilul, un pusti care implinise deja cinci ani, chiar daca arata de trei sau, hai, patru. Silviei ii intrase in cap ideea ca inotul ar fi ajutat copilul sa depaseasca handicapul de dezvoltare cu care se nascuse, asa ca, Marian, tatal baietelului cu casca-rechin, se vazuse nevoit sa rezerve cate trei ore in fiecare din cele doua zile pe saptamana, antrenamentelor la bazin. inceputul nu fusese unul promitator. in prima ora, copilul alunecase in apa de pe marginea acoperita cu gresie albastra, intr-un moment in care antrenorul statea cu spatele la el, impartind indicatii inotatorilor mai mari. Din spatele geamurilor duble, Marian asteptase, cu stomacul urcat brusc in gat, ca adultul ce le purta de grija copiilor sa se intoarca, sa vada ca baietelul disparuse si sa-l scoata la suprafata. Racnise ca un animal, lovind cu pumnii in sticla securizata, dupa care incepuse sa se roage fierbinte, inghitindu-si lacrimile care-i inundau vederea. Secundele scurse pana ce antrenorul isi daduse seama de pericol si scoase copilul din apa, i se parura tatalui ore intregi. il ridicase din bazin vanat, tremurand din toate incheieturile si scancind ca un pisoi abia fatat. Nestiind cum ajunsese acasa cu copilul, Marian se certase cu Silvia. Acum, privind mogaldeata cu crestet de rechin,alaturi de colegii lui, isi aminti fiecare cuvant pe care i-l scuipase nevestei in fata. - Dupa ce ca abia ai fost in stare sa faci un copil, acum vrei sa-l omori si pe acesta? ia-ti gandul de la sport! Nu vezi ce greoi merge si asa? Nu vezi cat de diferit este fata de alti copii? Silvia nu-i facuse jocul. Ar fi putut sa urle si ea, sa ii reproseze cate-n luna si-n stele, doar se gaseau oricand motive de cearta. Dar ea il privise fix, silabisindu-i ca unui tolomac pe care voia sa-l faca sa inteleaga cat mai bine: - Daca nu te duci tu, am sa merg eu cu el! O lasase cateva antrenamente, crezand ca femeia, obosita dupa serviciu, nu va face fata sarcinilor suplimentare. Dar ea, prefera sa nu gateasca, sa nu spele si sa nu se mai ocupe de casa decat sa renunte la inot. Marian schimba la un moment dat tactica. il lua deoparte pe copil si incerca sa il faca sa inteleaga ca oricand s-ar fi putut intampla ceea ce se intamplase la primul lui antrenament. stia ca baiatul fusese speriat, ii simtise groaza in fiecare zvacnet al membrelor firave pe care le atinsese in momentul imbracarii. - Mama spune ca am sa fiu ca Superman daca am sa invat sa inot. Cuvintele copilului il lasasera interzis. isi amintise atunci de ce se insurase cu Silvia, de zilele acelea in care ambitiile si visele ei frumoase il facusera pe el, un om pragmatic, sa inceapa sa viseze in culori. O anuntase in cele din urma ca se va ocupa el de antrenamentele copilului, dar nu vazuse pe chipul sotiei sale nici o urma de satisfactie sau de superioritate asumata. isi trecuse doar mana prin parul lipsit de stralucire, isi masase usor ochii cu buricele degetelor, ca si cand ar fi vrut sa isi stearga cearcanele adanci, dupa care intrase in bucatarie. Ascultand forfota primului concurs la care baiatul participa, Marian isi dadu seama ca, pe nesimtite, in inima lui se formase un glob auriu de mandrie paterna. incepuse odata cu momentul in care antrenorul il anuntase ca Rares va participa la Cupa Cluburilor si prinsese a creste in intensitate de fiecare data cand isi anunta colegii si cunoscutii ca fiul sau va participa la o competitie de inot. inainte de inceperea competitiei, isi schimba locul, cautand sa aiba un camp vizual cat mai deschis asupra zonei din care se dadea startul. Tresari puternic cand auzi vocea crainicului anuntand cursa copiilor nascuti in anul in care se nascuse Rares. isi simti tremurul mainilor instalandu-se odata cu teama ca baiatul nu va putea inota. Doar nu il vazuse niciodata inotand, nu? Silvia, in schimb, ori de cate ori el incerca sa-i spuna ca aruncau banii pe geam, il asigura ca baiatul incepuse sa inoate destul de bine. - De unde stii tu, se ratoise odata la ea? il privise surazand usor, ca si cand urma sa ii impartaseasca un secret. - Sunt camere de luat vederi la bazin, Marian! La ora antrenamentului, nu trebuie decat sa intru pe internet, pe site-ul Primariei si sa accesez transmisia live de la bazin. Marian inghetase. Femeia lui avea o minte care o depasea pe cea a lui James Bond. Cunoscand-o, nu isi explicase de ce ea fusese atat de linistita in privinta copilului si nu manifestase dorinta de a vorbi personal cu antrenorul. Abia atunci intelese ca, de fapt, ea nu avusese nevoie sa vorbeasca cu nimeni, pentru ca stia in orice moment, chiar mai bine decat el, cum evolua copilul. -  pe culoarul sase, Rares Goia  Tatal isi musca obrazul pe dinauntru, identificand silueta firava care se pozitiona corect la start, in rand cu ceilalti copii. Rechinul stralucea in lumina reflectoarelor, fara a trada vreo emotie. Cand se dadu startul, Marian incremeni. Rares intra in apa cu un plonjon corect, o secunda mai tarziu decat ceilalti, dar miscarile ample si ritmate, taind apa pe langa casca fosforescenta, il facura pe barbat sa i se umezeasca ochii. Chiar stia sa inoate! Chiar avansa pe culoarul lui, alunecand lin, ca un rechin pornit la vanatoare. Acum, in pieptul barbatului incolti samanta ambitiei. Oare, copilul putea castiga un loc pe podium? Privi spre ceilalti inotatori, incercand sa compare distanta pana la finis. Rares era undeva pe pozitia a patra. Daca tragea bine Baietelul se opri, apuca separatorul culoarului si privi in jur. - Da-i bataie, striga tatal cu toata forta corzilor vocale! Rares mai dadu de cateva ori din brate, apoi se opri din nou. Traversase mai mult de jumatate din bazin si nu mai era chiar atat de mult pana la final. Ceilalti copii ajungeau deja la capat, unul cate unul. Marian era atat de incordat, incat isi simtea venele umflate de-a lungul gatului. Pleosc  pleosc  ritmul bratelor subtiri care bateau apa, incetinise vadit. in bazin nu mai ramasese acum decat rechinul, care se lupta sa termine cursa. Ajunse la capat si iesi din apa nauc, cautand coridorul pe care trebuia sa se intoarca. Marian ii sari in ajutor, cuprinzandu-i trupusorul marunt intr-o imbratisare puternica. - Tata, m-ai vazut? Am castigat? Marian simti cand valul lacrimilor ii rupse digul stapanirii de sine. Rares reusise. Nu castigase nici o medalie si cu toate acestea, el nu-si simtea mandria stirbita. Vazuse cu ochii inimii sale amare plonjonul arcuit si elegant, simtise cu fiecare bataie a sangelui din venele dezmortite brusc lupta bratelor plapande cu apa, iar plamanii i se umflasera cu aerul imbacsit din balon, atunci cand baiatul urcase singur, tremurand, pe marginea bazinului. Silvia avusese dreptate, iar faptul ca recunostea asta nu reusea acum sa-i stirbeasca orgoliul. Langa el, copilul stranse la piept prima diploma din viata lui. il saruta pe crestet si ii sopti cu toata convingerea: - Esti un campion! | index 'pageview'); 